অনিল কুম্বলে সরে দাঁড়ানোর পর ভারতীয় দলের কোচ হওয়ার জন্য আবেদন করেছিলেন বীরেন্দ্র সহবাগ। তবে জাতীয় দলের কোচ নির্বাচিত হয়েছেন রবি শাস্ত্রী। লড়াই থেকে ছিটকে গিয়ে কতটা হতাশ বীরু?
সম্প্রতি সেই প্রসঙ্গেই মুখ খুললেন এক সর্বভারতীয় সংবাদমাধ্যমের কাছে। একান্ত এক সাক্ষাৎকারে তিনি জানান, ‘‘জাতীয় দলের কোচ হওয়ার কথা কোনওদিনও ভাবিনি। এটা হলে উপরি পাওনা হত। এমনকী নিজের ভবিষ্যত নিয়েও কোনও মাথাব্যাথা নেই আমার। যেমন পরিস্থিতি থাকে, আমি সেই মতো চলি। চেষ্টা করি কিছু অন্যরকম কাজ করতে। কোচিং এর জন্য এমন একটা অফারও পেয়েছিলাম, যেটার পাব বলে ভাবিনি। তা সত্ত্বেও ওইটা অফারটা আমি নিইনি’’। 

এই বিষয়ে অন্যান্য খবর

শাস্ত্রীর সঙ্গে বীরুও কোচ হওয়ার দৌড়ে ছিলেন। কেন ছিটকে গেলেন সহবাগ
দুটো টুইটেই বীরু বুঝিয়ে দিলেন সৌরভই মহারাজ। ভুলে গেলেন চ্যালেঞ্জ


সঙ্গে তিনি এও জানিয়েছেন, ‘উমিদ ইন্ডিয়া’ নামের একটি টিভি শো-এ দেখা যাবে তাঁকে, যেখানে ভারতের ১৩ জন সেরা অ্যাথলিটকে সকলের সামনে নিয়ে আসবেন তিনি এবং ২০২০ টোকিয়ো অলিম্পিক্স-এর জন্য তাঁরা কেমন প্রস্তুতি নিচ্ছেন, সে সম্পর্কেও জানাবেন।
বীরু জানিয়েছেন, ‘‘এটা আমার জন্যেও একটা দারুণ অভিজ্ঞতা হতে চলেছে। আমি সবসময়ে অ্যাথলিটদর জীবন নিয়ে আমার ছেলেদের কাছে গল্প করি। আমার স্কুলের (সহবাগ ইন্টারন্যাশনাল) প্রায় ২৫-৩০ জন ছেলে-মেয়ে সম্প্রতি হরিয়ানার হয়ে জাতীয়স্তরে প্রতিনিধিত্ব করেছে। তাই এই ধরনের টিভি শো-এর জন্য আমি সবসময়ে প্রস্তুত।’’